Phenom II

Phenom II on AMD K10 45 nm mikroarhitektuuril põhinev protsessorite seeria, mida hakati tootma detsembris 2008. Esialgu kasutati AM2+ sokeldust. Hiljem, 2009. aasta veebruaris, kui seeriasse saabusid kolme- ja neljatuumalised protsessorid, nägid ilmavalgust ka sokkel AM3 pesal töötavad protsessorid. Aprillis 2010 lasti välja ka põlvkond kuuetuumalisi – Phenom II X6. Kõik protsessorid toetavad MMX, SSE, SSE2, SSE3, SSE4a, Enhanced 3DNow!, NX bit, AMD64, Cool'n'Quiet ja AMD-V tehnoloogiat. Thuban ja osaliselt ka Zozma toetab lisaks veel AMD Turbo Core'i tehnoloogiat. Phenom II seeria protsessorite mudelid algavad kahetuumalistest ja lõppevad kuuetuumalistega. Seeriasse kuulub ka Black Editioni protsessoreid, mis tähendab, et neid on võimalik rohkem ülekiirendada avatud kordaja (multiplier) tõttu. Callisto põhineb neljatuumalise Denebi ehitusel, kuid sisaldab kahte väljalülitatud tuuma. Socket AM2+ peal toetab Callisto kuni PC2-8500 DDR2 mälu, AM3 peal kuni PC3-10600 DDR3 mälu. Mudelite valik Phenom II X2 545 – Phenom II X2 570. Voolutarve (TDP) kõikidel mudelitel 80 W. Heka põhineb samuti Denebi kiibistiku ehitusel, kuid välja on lülitatud üks tuum ja töösse jäetud kolm tuuma. Mälude ühilduvus on Heka korral sama mis Callisto korral. Mudelite valik Phenom II X3 700e – Phenom II X3 740. Voolutarve on 65 või 95 W. Denebi kiibistikus on kõik neli tuuma avatud. Mälude ühilduvus sama mis Heka ja Callisto korral. Mudelite valik Phenom II X4 805 – Phenom II X4 980. Denebi mudelivalikusse kuulub 17 protsessorit, mis on Phenom II seeria suurim mudelivalik. Voolutarve võib olla 65, 95, 125 või 140 W. Zozma põhineb kuuetuumalise Thubani kiibistikul ning sisaldab nelja töökorras tuuma ja kahte defektset. Erinevalt eelmistest omab Zozma ka AMD Turbo Core tehnoloogiat (v.a Phenom II x4 970). AMD Athlon II seerias on sama tuum (Zozma) protsessor. Turbo Core tehnoloogia tõstab taktsagedust – kui protsessor leiab, et kolm või rohkem tuuma pole hetkeseisuga vajalikud, tõstetakse aktiivsete tuumade taktsagedust ja pinget määratud piirini. Mälude ühilduvus sama mis eelnevatel. Voolutarve on 95 W. Mudelite valik Phenom II X4 650T – Phenom II X4 970. Thuban on Phenom II seeria tippklass, mudelivalikusse kuulub 7 varianti ja kõigil on olemas AMD Turbo Core tehnoloogia. Voolutarve 95 või 125 W. Mudelite valik Phenom II X6 1035T – Phenom II X6 1100T. Kuna Callisto, Heka ja Zozma sisaldavad väljalülitatud tuuma(sid), on võimalik neid õige emaplaadi lõunasillaga sisse lülitada. Osa mudeleid võib kolme, nelja või kuue tuumaga töötada, osa võib olla liiga defektsed ning mitte töötada. Vajalik on kas AMD SB710, SB750, SB810 või SB850 lõunasild. Emaplaadi BIOS peab samuti lubama tuumade avamist (Advanced clock calibration). Sülearvutitesse kuuluvad Phenom II seeriast kahe-,kolme- ja neljatuumalised. Kõik mudelid sülearvutitesse avaldati 2010. aasta mais, toetavad DDR3 mälu ja on Socket S1 ühilduvad. Mudelite valikus on ka Black Editione. Erinevalt lauaarvuti versioonidest on need protsessorid väikse voolutarbega (Black Editioni puhul kuni 45 W), ilma Turbo Core tehnoloogiata ja ilma L3-vahemäluta, mistõttu on nad oluliselt aeglasemad kui lauaarvutites. Kõikidel protsessoritel on tuum Champlain. Mudelite hulka kuulub 6 protsessorit. N-seeria on keskmise jõudlusega, P-seeria on vähese jõudluse ja väikse voolutarbega ning X-seeriasse kuuluvad Black Editionid. Kolmetuumaliste Phenom II sülearvutiprotsessorite hulgas ei ole Black Edition protsessoreid, kui seeriad (N ja P) on samad. Neljatuumaliste hulka kuulub 8 protsessorit ja nende hulgas on ka Black Editoni protsessoreid. Seeriad on samuti ühised kahe- ja kolmetuumalistega. 2009. aasta veebruaris suutis Team Finland Phenom II X4 955 protsessoriga saavutada taktsageduse 6,7 GHz, kuid sama aasta 30. aprillil ülekiirendati Phenom II X4 955 protsessor kuni 7,127 GHz-ni, ülekiirendajaks oli LimitTeam. LimitTeam kasutas Asuse M4A79T Deluxe emaplaati ning protsessori jahutamiseks vedellämmastikku ja vedelat heeliumi. 17. veebruaril 2011 postitati portaali Softpedia, et kasutaja Mad222 saavutas mudeliga X4 965 sageduse 7,344 GHz, kasutades Gigabyte'i GA-890FXA-UD7 emaplaati ja jahutamiseks kuivjääd. Advanced Micro Devices PC Perspective Advanced Clock Calibration Phenom II sülearvuti protsessorid Phenom II kahetuumalised sülearvutiprotsessorid Phenom II kolmetuumalised sülearvutiprotsessorid Phenom II neljatuumalised sülearvutiprotsessorid Tom's Hardware "Softpedia". Originaali arhiivikoopia seisuga 20. veebruar 2011. Vaadatud 20. novembril 2011.